સોમવારથી વડાપ્રધાન નરેન્દ્ર મોદીએ રાજ્યમાં ચૂંટણી પ્રચાર શરૂ કર્યો છે. પ્રચારના પહેલા દિવસે સવારે તેમણે ભૂજમાં સભા ગજવી હતી. ત્યાંથી જસદણ, ધારી થઇને સાંજે તેઓ સુરતના કડોદરા ખાતે પહોંચ્યા હતા. પોતાની સભાઓમાં પીએમ મોદીઓ કોંગ્રેસ પર આકરા પ્રહારો કર્યા હતા. જીએસટી, નોટબંધીથી માંડીને કોંગ્રેસે ઉઠાવેલ દરેક પ્રશ્નનો તેમણે જવાબ આપ્યો હતો. સુરતમાં સભા સંબોધવા માટે જ્યારે પીએમને આમંત્રિત કરવામાં આવ્યા ત્યારે લોકોએ 'મોદી-મોદી'ના નારા સાથે તેમનું સ્વાગત કર્યું હતું.